Lav et referat af nedenstående tekst:

Tekst:
Der er i alt 12 nordjyske deltagere ved dette års OL i Rio, og TV2 Nord er klar til at følge deres præstationer på tætteste hold, da vi i løbet legene sender mere fra og om det store event end nogensinde før. Som en del af OL-dækningen sender vi blandt andet seks gange en halv times direkte OL-tv fra Gammel Torv i Aalborg, hvor vært Mogens Jørgensen og ekspert Hans Peter Rytter er klar til at guide fremmødte og fjernsynsseere gennem begivenhederne i Brasilien. - På Gl. Torv bliver der dagligt en nordjysk OL-fest med en række aktiviteter, og i vores OL-studie fortæller vi senest nyt fra Rio om de 12 nordjyske atleter. I studiet på Gl. Torv får vi besøg af en række gæster, som på en eller anden måde har del i, at de nordjyske OL-deltagere er kommet så langt med deres sport, og endelig kommer også en række tidligere nordjyske OL-deltagere på besøg, siger chefredaktør Jesper Christiansen. På Gammel Torv vil der være mange forskellige aktiviteter, og i studiet får vi besøg af interessante gæster, der skal være med til at sætte perspektiv på de nordjyske atleter, deres præstationer og de idrætsgrene, de stiller op i. De seks OL-programmer sendes den 8., 9, 11, 13, 15. og 17. august og kan ses på TV2 Nords hjemmeside og TV2 Nord Salto. Derudover vil vi på både vores hjemmeside og i vores almindelige nyhedsdækning følge alle relevante nyheder fra nordjyderne ved OL.

Referat:
Gennem august måned følger vi de nordjyske atleter tæt – både fra Rio og fra Nordjylland.